เบิกจ่ายรัฐสามไตรมาสทะลุ 74.15%
กรมบัญชีกลางเผยผลเบิกจ่ายสิ้นไตรมาส 3 สูงกว่า 2 ล้านล้านบาท หรือคิดเป็น 74.15% มั่นใจสิ้นปีงบประมาณจะเบิกจ่ายได้ตามเป้าหมาย
11 ก.ค. 2560

กรมบัญชีกลางเผยผลเบิกจ่ายสิ้นไตรมาส 3 สูงกว่า 2 ล้านล้านบาท หรือคิดเป็น 74.15% มั่นใจสิ้นปีงบประมาณจะเบิกจ่ายได้ตามเป้าหมายน.ส.อรนุช ไวนุสิทธิ์ ที่ปรึกษาด้านพัฒนาระบบการเงินการคลัง กรมบัญชีกลาง เปิดเผยว่า การเบิกจ่ายงบประมาณรายจ่ายประจำปี 2560 ตั้งแต่วันที่ 1 ต.ค. 2559 – 30 มิ.ย. 2560 ภาพรวมเบิกจ่ายได้แล้ว 2.02 ล้านล้านบาท ของวงเงินงบประมาณ2.73 ล้านล้านบาท หรือคิด 74.15% ซึ่งสูงกว่าเป้าหมาย 0.95% แบ่งเป็น รายจ่ายประจำ เบิกจ่ายแล้ว 1.75 ล้านล้านบาท ของวงเงินงบประมาณ 2.18 ล้านล้านบาท หรือคิดเป็น 80.36%สำหรับรายจ่ายลงทุน (ไม่รวมงบกลาง) เบิกจ่ายแล้ว 2.7 แสนล้านบาท ของวงเงินงบประมาณ 4.64 แสนล้านบาท หรือคิดเป็น 58.31% ซึ่งต่ำกว่าเป้าหมาย 4.69% และก่อหนี้รายจ่ายลงทุนแล้ว 3.78 แสนล้านบาท หรือคิดเป็น 81.50% ขณะที่ผลการเบิกจ่ายเงินงบประมาณรายจ่ายเพิ่มเติมประจำปีงบประมาณ พ.ศ. 2560 ภาพรวมเบิกจ่ายแล้ว 5.09 หมื่นล้านบาท ของวงเงินงบประมาณ 1.9 แสนล้านบาท หรือคิดเป็น 26.80% ซึ่งแบ่งเป็น รายจ่ายประจำ เบิกจ่ายแล้ว 4.78 หมื่นล้านบาท ของวงเงินงบประมาณเพิ่มเติม 1.05 แสนล้านบาท หรือคิดเป็น 45.46% และรายจ่ายลงทุน เบิกจ่ายแล้ว 3,053 ล้านบาท ของวงเงินงบประมาณเพิ่มเติม 8.47 หมื่นล้านบาท หรือคิดเป็น3.60%สำหรับเงินงบประมาณที่กันไว้เหลื่อมปี เบิกจ่ายแล้ว 1.79 แสนล้านบาท ของวงเงินงบประมาณ 2.76 แสนล้านบาท หรือคิดเป็น 65.11% และก่อหนี้ผูกพันแล้ว 2.39 แสนล้านบาท หรือคิดเป็น 86.48%โฆษกกรมบัญชีกลาง กล่าวว่า ในช่วง 3 เดือนที่เหลือของปีงบประมาณ 2560 กรมจะติดตามเร่งรัดการเบิกจ่ายเงินอย่างใกล้ชิด ซึ่งจะส่งผลให้ระบบเศรษฐกิจมีเม็ดเงินหมุนเวียนมากขึ้น ทั้งนี้ เมื่อสิ้นปีงบประมาณ 2560 เชื่อว่าจะสามารถเบิกจ่ายได้ตามเป้าหมายอย่างแน่นอน